=== Udvikling ===
I Danmark fremsatte [[Det radikale Venstre|den radikale]] regering, baseret på [[Socialdemokraterne|socialdemokratiets]] støtte, i 1920 et lovforslag om offentlig aldersrente, som imidlertid faldt bort, da [[Christian 10.]] afskedigede regeringen i forbindelse med [[Påskekrisen (1920)|påskekrisen]].<ref name=autogeneret5>{{Cite web |url=http://www.tidsskrift.dk/visning.jsp?markup=&print=no&id=76202 |title=Jacob Christensen (1995) |access-date= 8. juli 2011 |archive-date= 5. marts 2021 |archive-url=https://web.archive.org/web/20210305222946/https://tidsskrift.dk/visning.jsp?markup=&print=no&id=76202 |url-status=dead }}</ref> Et mindre vidtgående forslag blev vedtaget af Folketinget i 1921.
 
==== Socialreformen 1933 ====
[[Fil:KK Steincke.jpg|thumb|200px|K.K. Steincke, som har lagt navn til Steinckes socialreform.]]
[[Socialdemokratiet]] kunne for første gang i partiets historie danne regering i 1924, og overdrog ansvaret for [[socialpolitik]]ken til et nyoprettet [[Socialministeriet|socialministerium]]. Dette blev dog nedlagt, da [[Venstre]] genvendt regeringsmagten i 1926, og først i 1933 blev principperne fra 1920-forslaget gennemført i forbindelse med [[K.K. Steincke]]s socialreform, som var et led i [[Kanslergadeforliget]].
 
Denne socialreform anses af mange for et afgørende skridt i udviklingen af den danske velfærdsmodel. Trods den verdensomspændende økonomiske krise lykkedes det gennem [[Kanslergadeforliget]] at skabe [[konsensus]] om et reformprogram med statslige indgreb, der i vid udstrækning byggede på [[retssikkerhed]] for borgerne.<ref>Christiansen, Niels Finn og Klaus Petersen: ''Socialdemokratiet og den danske velfærdsstat'', s. 138: i Petersen, Klaus (2003): 13 historier om den danske velfærdsstat, Syddansk Universitetsforlag</ref>
Psykologi Politik Samfund